burgasdotpro/wikipedia huggingface dataset:
Metónov cyklus

Metónov cyklus alebo mesačný kruh je obdobie 19 rokov s 235 mesiacmi, navrhnuté na kalendárne počítanie v starom Grécku.
V 5. storočí pred Kr. grécky astronóm Metón dokázal, že na 19 r (6 940 d) pripadne 235 synodických mesiacov. Rozdelil ich na 110 mesiacov po 29 d a 125 mesiacov po 30 d; 12 alebo 13 mesiacov tvorilo 1 r, 19 r jeden cyklus. Poradové číslo roka v Metonovom cykle (1-19) sa nazýva zlaté číslo. (Názov spájajú niektorí autori s tým, že Metonov cyklus bol zaznamenaný v Minervinom chráme v Aténach zlatými písmenami na čiernom mramore, iní so zvykom mníchov zapisovať toto číslo do kalendára zlatými písmenami.)
Metonov cyklus mal dôležitú úlohu vo vývoji kalendára. Známy však bol už v 3. tisícročí pred Kr. v Číne pod názvom "čong".
Babylončania používali vo svojom kalendári 19-ročný cyklus už v 6. storočí pred Kr.
Mezopauza

Mezopauza je rozhranie medzi mezosférou a ionosférou (resp. termosférou) vo výške okolo 80 km.
Miestny štandard pokoja

Miestny štandard pokoja alebo LSR (angl. "Local Standard of Rest") je myslený bod v Galaxii, ktorý sa pohybuje okolo stredu Galaxie v okolí Slnka presne po kruhovej dráhe kruhovou rýchlosťou (dynamická definícia LSR).
Možno ho určiť zo strednej hodnoty zložiek rýchlostí hviezd v okolí Slnka v smere zvolených súradnicových osí (kinematická definícia LSR). Pohyb Slnka vzhľadom na LSR sa nazýva základný pohyb Slnka; najlepšie mu zodpovedá pohyb Slnka vzhľadom na súbor hviezd spektrálnych tried A, gK a dM.
Mikrometeoroid

Mikrometeoroid je meteoroid s mikroskopickými rozmermi, s priemerom d &lt;~ μm. Je to časť medziplanetárneho prachu v slnečnej sústave.
Pri stretnutí so Zemou mikrometeoroid na rozdiel od meteoroidu nezhorí a nezažiari ako meteor, ale zabrzdí trením o vrchné vrstvy atmosféry a pomaly padá na Zem. Po dopade na Zem zostane mikrometeorit, ktorý je na rozdiel od väčších meteoritov v podstate identický s pôvodnou časticou. Pri zrážke s umelým kozmickým telesom (napr. s družicou alebo s kozmickou stanicou) vyhĺbi malý kráter, ktorý je už viditeľný voľným okom. Mikrometeoroidy predstavujú nebezpečenstvo hlavne pre solárne panely.
Navigačná družica

Navigačná družica je umelá družica riadiaca lietadlá a lode oznamovaním presných súradníc ich miesta a smeru ich pohybu. Prijíma signál z vysielačky lode, resp. z lietadla a pomocou Dopplerovho efektu určuje relatívnu polohu stanice vzhľadom na družicu, čo umožňuje vypočítať presnú polohu stanice. Výpočet sa uskutočňuje telemetrickým prenosom údajov získaných družicou k pozemskému počítaču a sieťou pozemských staníc späť na družicu a príslušnú loď, resp. na lietadlo.
Prvou navigačnou druživou bol Transit 1, vypustený 13. apríla 1960. Navigačné družice Timation (po angl. times - čas) sprostredkúvajú i časovú službu. Tieto družice pracujú pod názvom Global Positioning System. Prvá z nich štartovala 31. mája 1967.
Ako prvá sovietska navigačná družica bola označená družica Kozmos 1000 v roku 1978. Tieto družice majú polárne kruhové dráhy a zvierajú medzi sebou uhol 60°. Novšie navigačné družice NNSS (Navy Navigation Satellite System) a NAVSTAR pracujú vo výškach 1000 a 20000 km. Roku 1982 začal pracovať sovietsky systém GLONASS.
Shaftesbury Avenue

Shaftesbury Avenue je jednou z významných ulíc londýnskeho West Endu. Nachádza sa v mestskom obvode City of Westminster. Vedie severovýchodným smerom od Piccadilly Circus až po New Oxford Street a High Hoborn, pričom sa križuje s Charing Cross Road na Cambridge Circus.
História a opis ulice.
Ulica je pomenovaná po významnom anglickom politikovi a filantropistovi Anthonym Ashley-Cooperovi, siedmom vojvodovi zo Shaftesbury (1801 – 1885). Ulica bola postavená na konci v 19. storočia v snahe zlepšiť dopravu v Londýne. 
Vo všeobecnosti je považovaná za srdce West Endu a londýnskeho divadla. Nachádza sa tu veľké množstvo divadiel: na severnej strane ulice medzi Piccadilly Circus a Charing Cross Road sa nachádzajú divadlá Lyric, Apollo, Gielgud a Queen's. Divadlo Saville Theatre bolo odkúpené a prestavané spoločnosťou Odeon na kino. Na Cambridge Circus sa nachádza divadlo Palace. Na severovýchodnom konci ulice sa nachádza divadlo Shaftesbury Theatre. 
Dopravné spojenie.
Najbližšie stanice londýnskeho metra:
Nestabilná hviezda

Nestabilná hviezda je premenná hviezda, ktorá mení svoje rozmery, pretože sily v jej vnútri nie sú navzájom rovnovážne.
Nestacionárny model vesmíru

Nestacionárny model vesmíru alebo evolučný model vesmíru je model vesmíru, v ktorom sa mení s časom krivosť priestoru, faktor škály aj stredná hustota vesmíru. Prebieha v ňom expanzia alebo kontrakcia vesmíru. K nestacionárnym modelom vesmíru patria napríklad všetky Fridmanove a Lemaîtrove modely vesmíru so začiatočným big bangom.
Nesenzibilizovaný materiál

Nesenzibilizovaný materiál je fotografický materiál, ktorého citlivosť nie je upravovaná (senzibilizácia), je daná citlivosťou halogenidov striebra v modrej a fialovej oblasti spektra (maximum pre vlnové dĺžky 300 nm). Nesenzibilizovaný materiál je necitlivý na zelenú, žltú a červenú oblasť. Všeobecnú citlivosť má 3-5 DIN, ale vyznačuje sa vysokou rozlišovacou schopnosťou (fotografická emulzia). Nesenzibilizovaný materiál sú niektoré druhy diapozitívnych a reprodukčných platní a väčšina pozitívnych papierov.
Netepelné žiarenie

Netepelné žiarenie je nerovnovážne elektromagnetické žiarenie, ktoré na rozdiel od tepelného žiarenia nemá tepelný pôvod, napríklad Čerenkovovo žiarenie alebo synchrotrónové žiarenie.
Netlmené kmity

Netlmené kmity sú kmity, ktorých amplitúda sa nemení, zostáva konštantná s časom. Napríklad periodické kmity ideálnych bezstratových sústav alebo takých sústav, pri ktorých sa straty nahrádzajú energiou nejakého zdroja. Ak sa amplitúda s časom zmenšuje, potom sú kmity "tlmené".
Neutrálny filter

Neutrálny filter je optický filter zoslabujúci v určitom rozsahu spektra žiarenie všetkých vlnových dĺžok rovnako. Používa sa na zoslabenie svetla bez zmeny spektra a na zhotovovanie fotometrických škál.
Newtonov ďalekohľad

Newtonov ďalekohľad alebo Newtonov teleskop je typ reflektora s parabolickým zrkadlom a pomocným rovinným zrkadlom, ktorý dáva prevrátený obraz predmetu.
Nicolov hranol

Nicolov hranol alebo Nikol je jednolúčový polarizátor; hranol utvorený z dvoch pravouhlých hranolov, vybrúsených z kryštálu islandského vápenca (s ostrými uhlami 68° a 22°) a navzájom stmelených kanadským balzamom. 
Prirodzené svetlo dopadajúce do nikolu sa dvojlomom rozdelí na riadny a mimoriadny lúč. Riadny lúč sa na rozhraní hranolov a kanadského balzamu úplne odráža do bočnej steny, ktorá ho absorbuje. Na výstupe z druhej časti nikolu sa získa len lúč mimoriadny. Nikol prepúšťa úplne polarizované svetlo vo zväzkoch, ktorého vrcholový uhol je až 29°.
Polarizátor

Polarizátor je zariadenie, pomocou ktorého sa premieňa prirodzené svetlo na polarizované.
Využíva sa pritom dvojlom, dichroizmus alebo odraz svetla pod Brewste­rovým uhlom, pri ktorom odrazený a lomený lúč svetla sú navzájom kolmé. Obyčajne sa na polarizáciu používajú hranoly z kryštálov (nikol) a polaroidy.
Polárna čiapka

Polárna čiapka je svetlý povrchový útvar v okolí pólu telesa, napríklad na planéte Mars. Pozostáva zo zamrznutých látok, ktoré sú v nižších šírkach telesa v kvapalnom či plynnom skupenstve. Veľkosť polárnej čiapky sa sezónne mení.
Polárny ďalekohľad

Polárny ďalekohľad je dlhoohniskový fotografický ďalekohľad na meranie presných deklinácií hviezd blízko pólu.
Polárny ďalekohľad stále mieri k pólu a po niekoľkých hodinách expozície sa hviezdy na fotografickej platni zobrazia ako oblúky so stredom v póle. Z mnohých takýchto pozoro­vaní za rok možno určiť aberačnú konštantu a z niekoľ­koročných pozorovaní nutačnú konštantu.
Pólová vzdialenosť

Pólová vzdialenosť je uhlová vzdialenosť hviezdy od severného svetového pólu pozdĺž deklinačnej kružnice hviezdy.
Udáva sa v stupňoch od 0° (pri póle) až do 180° pri južnom póle. Niekedy sa udáva namiesto deklinácie hviezdy ako rovníková súradnica.
Popolavý svit Mesiaca

Popolavý svit Mesiaca je slabé svetielkovanie časti mesačného kotúča. Možno ho pozorovať okolo novu, keď má Mesiac tvar úzkeho kosáka. Tento jav je dôsledkom nepriameho osvetlenia Mesiaca slnečnými lúčmi odrazenými od Zeme (svitom Zeme), ktorá je v tom čase obrátená k Mesiacu veľkou častou pologule osvetlenej Slnkom.
Pre pozorovateľa na Mesiaci je Zem blízko splnu. Prvý správne vysvetlil tento jav Leonardo da Vinci na konci 15. storočia.
Tottenham Court Road

Tottenham Court Road je ulicou v centre Londýna. Začína na St Giles' Circus, križovatke Charing Cross Road a Oxford Street a pokračuje smerom na sever až k Euston Road. Tottenham Court Road tvorí približnú hranicu medzi londýnskmi mestskými obvodmi City of Westminster a Camden. 
Opis ulice.
Ulica ma tri dopravné pruhy, pričom je na nich zachovaná jednosmerná premávka v smere k Euston Road. Južný koniec ulice sa nachádza v blízkosti Britského múzea a dominuje mu najvyššia budova londýnskeho West Endu – Centrepoint. 
Tottenham Court Road je jednou z obľúbených nákupných destinácií obyvateľov Londýna. Nachádza sa tu veľké množstvo obchodov s elektronikou. Nájdete tu všetko od káblov a počítačových komponentov až po predajcov značkových počítačov a audio-video systémov. Okrem iného sa na severnom konci ulice nachádzajú pobočky predajcov nábytku Habitat a Heals. Oproti ním sa nachádza verejná záhrada Whitefield Gardens.
Na ulici taktiež otvorili prvú londýnsku pobočku nadnárodného striptýzového klubu Spearmint Rhino. Na 60 Tottenham Court Road sa zasa nachádza pobočka scientologickej cirkvi. 
Dopravné spojenie.
Na ulici sa nachádzajú tri stanice londýnskeho metra, v smere z juhu na sever:
Nov (fáza Mesiaca)

Nov je prvá fáza Mesiaca, pri ktorej sa Mesiac nachádza medzi Slnkom a Zemou. V tejto fáze nie je Slnkom osvetlená žiadna časť privrátenej strany Mesiaca a osvetlená je len odvrátená strana. Mesiac sa navyše nachádza počas novu iba na dennej oblohe. To znamená, že počas novu Mesiac zo Zeme vôbec nie je vidieť.
Nov je jediná fáza, pri ktorej môže dôjsť k zatmeniu Slnka. Okrem zatmení Slnka Mesiac počas novu Slnko neprekrýva. Pri pohľade zo Zeme sa totiž nachádza buď nad ním (pri pohľade zo Slovenska severnejšie) alebo pod ním (pri pohľade zo Slovenska južnejšie). Vďaka svojej pozícii (má rovnakú ekliptikálnu dĺžku ako Slnko) vychádza spolu so Slnkom, čiže ráno. Kulminuje spolu so Slnkom, čiže okolo 12:00 v zimnom čase a okolo 13:00 v letnom čase. Zapadá spolu so Slnkom večer. Najvyššie je vo fáze novu Mesiac v lete, najnižšie v zime.
Novom začína vyše dva týždne trvajúce obdobie tzv. dorastania Mesiaca. Po nove sa Mesiac posúva smerom na východ a približne o niekoľko desiatok hodín začne byť viditeľný ako úzky kosáčik. Sedem dní aj niekoľko hodín po nove nastáva prvá štvrť. 
Počas novu a splnu nastáva silnejší príliv, ktorý nazývame "skočný príliv".
Pri pohľade z Mesiaca počas mesačného novu má planéta Zem fázu spln. 
Aj planéty slnečnej sústavy prechádzajú pri pohľade zo Zeme fázami. Tie planéty, ktoré obiehajú k Slnka bližšie ako Zem (vnútorné planéty), sa tiež dostávajú do novu. Keď majú fázu nov, hovoríme, že sú v takzvanej dolnej konjunkcii. Podobe ako Mesiac, aj planéty sú za ich novu nepozorovateľné. Výnimka nastáva len keď sa premietnu na slnečný disk a my ich pozorujeme ako prechod Merkúra alebo prechod Venuše.
Lunisolárne kalendáre.
Nov znamenal začiatok nového mesiaca v lunisolárnom babylonskom kalendári. To následne prebral hebrejský kalendár.
Spln

Spln alebo druhá štvrť je fáza Mesiaca, kedy je Slnkom osvetlená celá privrátená strana k Zemi. Splnom končí dvojtýždňové obdobie dorastania Mesiaca a od tejto fázy vídame z osvetlenej strany Mesiaca najbližšie dva týždne čoraz menej - Mesiac tzv. ubúda. 
V splne je Mesiac na opačnej strane od Zeme ako Slnko, čo nastáva 14,8 dňa po nove. Hovoríme, že nový Mesiac má v čase splnu 14,8 dňa. Mesačný disk je tak pre pozorovateľa na Zemi úplne osvetlený. Napriek tomu nie je spln najvhodnejšou fázou na pozorovanie reliéfu Mesiaca, pretože útvary Mesiaci pre pozemského pozorovateľa nevrhajú tiene. 
Kvôli tomu, že je Mesiac oproti Slnku, sa v splne nikdy nenachádza na oblohe spolu so Slnkom. Vychádza v okamihu západu slnka, na oblohe kulminuje o pravej polnoci (v zimnom čase okolo 24:00, v letnom čase okolo 1:00) a zapadá ráno, s východom slnka. Počas splnu vidia Mesiac všetci pozorovatelia na Zemi, ktorí majú momentálne noc, a je to jediná fáza, v ktorej je Mesiac viditeľný po celú noc. Keďže v lete je na oblohe Slnko vysoko, Mesiac v splne ležiaci presne oproti Slnku je na oblohe nízko. V zime je to naopak - Slnko sa na oblohe nachádza nízko, ale Mesiac v splne vysoko. Počas splnu (a rovnako ako aj novu) nastáva "skočný príliv".
Spln je tiež jediná fáza Mesiaca, pri ktorej je možné pozorovať zatmenie Mesiaca, avšak pretože rovina obežnej dráhy Mesiaca nie je rovnobežná s ekliptikou, nenastávajú zatmenia Mesiaca pri každom splne.
Ak sa Mesiac v splne nachádza blízko perigea svojej obežnej dráhy, na oblohe sa javí byť o niečo väčší. Vtedy mu hovoríme "supermesiac". 
Pri pohľade z mesačného povrchu za splnu je planéta Zem vo fáze novu.
Aj planéty slnečnej sústavy prechádzajú pri pohľade zo Zeme fázami a preto sa tiež pravidelne dostávajú do splnu. Z praktického hľadiska však možno spln planéty pozorovať len u tých planét, ktoré obiehajú od Slnka ďalej ako Zem (vonkajšie planéty). Keď majú fázu spln, hovoríme, že sú v takzvanej opozícii.
Splny v roku 2023.
Zoznam dní, v ktorých v roku 2023 nastáva spln Mesiaca
Splny v roku 2024.
Zoznam dní, v ktorých v roku 2024 nastáva spln Mesiaca
Lunácia

Lunácia je priebeh všetkých fáz Mesiaca. Začiatok lunácie je nový Mesiac, t. j. konjunkcia Mesiaca so Slnkom.
Čas, za ktorý uplynie jedna lunácia, sa preto rovná synodickému mesiacu (29 d 12 h 44 m 3 s).
Tibor Šalát

Prof. RNDr. Tibor Šalát, DrSc. (* 13. máj 1926, Lúčnica nad Žitavou (Vajka nad Žitavou)† 14. máj 2005, Bratislava) bol slovenský matematik. Venoval sa hlavne teórii čísel a reálnej analýze. Je autorom veľkého množstva odborných kníh a vysokoškolských učebníc.
Život.
Tibor Šalát sa narodil v rodine učiteľa v obci Vajka nad Žitavou na západnom Slovensku. Základnú školu vychodil v Zlatých Moravciach a Šuranoch. Neskôr študoval na prírodovedeckej fakulte Karlovej univerzity v Prahe. Štúdium dokončil v roku 1950. Počas svojho vysokoškolského štúdia bol silne ovplyvnený osobnosťami českej matematiky, ktoré vtedy v Prahe pôsobili, napr. Eduardom Čechom, Vojtěchom Jarníkom, či Milošom Kösslerom.
Lymanova séria

Lymanova séria je séria spektrálnych čiar v spektre atómov vodíka vznikajúcich pri prechode elektrónov medzi prvou, základnou energetickou hladinou a vyššími hladinami.
Pri prechode elektrónu medzi prvou a dru­hou energetickou hladinou vzniká čiara Lα (s vlnovou dĺžkou 121,5 nm), pri prechode medzi prvou a treťou čiara Lβ (102,5 nm), medzi prvou a štvrtou čiara Lγ (97,2 nm), medzi prvou a piatou čiara Lδ (94,9 nm) a pod. Lymanova séria sa končí pri hrane s vlnovou dĺžkou 91,2 nm.
Všetky čiary Lymanovej série ležia v ultrafialovej oblasti spektra, ktorá je pre zemskú atmosféru nepriehľadná; výskum Lymanovej série v spektrách kozmických objektov možno preto robiť iba metódami mimoatmosferickej astronómie. V spektrách veľmi vzdialených kozmických objektov, napríklad kvazarov, sa presúvajú čiary Lymanovej série v dôsledku červeného posunu až do viditeľnej oblasti spektra a stávajú sa tak prístupnými aj pozemským pozorovaniam. 
Lymanova séria je pomenovaná po americkom fyzikovi Theodorovi Lymanovi, ktorý ju objavil v roku 1906.
Lyotov filter

Lyotov filter je úzkopásmový filter zložený z mnohých kremenných doštičiek, medzi ktorými sú polarizátory s rovnobežnými polarizačnými rovinami.
Kremenné doštičky sú vybrúsené rovnobežne s optickou osou kryštálu a sú pootočené o 45° vzhľadom na polarizačné roviny. Každá nasledujúca doštička má dvojnásobnú hrúbku predchádzajúcej. Voľbou hrúbky doštičiek možno zhotoviť filter pre určitú spektrálnu čiaru alebo pre niekoľko čiar. Lyotov filter so šírkou 0,05 nm v Hα sa používa pri sledovaní slnečnej chromosféry. Širšie filtre sa používajú na pozorovanie protuberancií a koróny.
Kyogre

Kyogre je legendárny pokémon z tretej generácie Pokémonov. Nachádza sa v hrách Pokémon Sapphire a Emerald na prenosnú hernú konzolu Game Boy Advance.
Kyogre je vodný mystický pokémon, ktorý vyvoláva dážď. Má veľmi širokú paletu útokov, ktoré sa môže naučiť. Jeho typickým útokom je Hydropumpa ().
Typové výhody:
Hlavné typové slabosti:
Schopnosti: "Drizzle"
Magellanov prúd

Magellanov prúd je pás neutrálneho vodíka na oblohe s celkovou zdanlivou dĺžkou takmer 180°, vychádzajúci z oblasti medzi Magellanovými mrakmi a prebiehajúci cez južný galaktický pól kolmo na galaktickú rovinu.
Šírka Magellanovho prúdu je asi 10 000 ly, hustota plynu v ňom asi 100-násobne menšia ako hustota medzihviezdneho plynu v okolí Slnka. Ak má gravitačný pôvod v slapovom pôsobení Galaxie na Magellanove mraky, mali by v ňom byť aj hviezdy so zdanlivou jasnosťou okolo 23 mag, teda pri pozorovaní súčasnými optickými ďalekohľadmi na hranici pozorovateľnosti. Výskumom radiálnych rýchlostí sa dokázalo, že Magellanov prúd sa pohybuje nerovnakou rýchlosťou, jeho najbližšie časti sa približujú rýchlosťou 200 km/s k našej Galaxii.
Je pravdepodobné, že plynové masy Magellanovho prúdu sa pohybujú okolo našej Galaxie po veľmi excentrickej dráhe, najbližšie sa dostanú k našej Galaxii na 45 000 ly, najďalej na 330 000 ly. Nie je vylúčené, že Magellanov prúd je mostom medzi Galaxiou a Magellanovými mrakmi (interagujúce galaxie). Magellanov prúd objavili v roku 1973 rádiovými pozorovaniami na Parkesovom observatóriu v Austrálii.
Aldosterón

Aldosterón je hormón, chemicky patriaci medzi steroidy. Je to mineralokortikoid, tvorí sa v kôre nadobličiek. V plazme je transportovaný voľný (neviaže sa na bielkoviny plazmy). 75% aldosterónu sa inaktivuje v pečeni, 10% je konjugovaných s kys. glukurónovou a vylúčených obličkami do moču.
Reguluje hladinu sodíka a draslíka v ľudskom organizme - podnecuje zadržiavanie sodíka a zvyšuje vylučovanie draslíka. Ovplyvňuje tak vlastnosti mimobunkovej tekutiny.
Magické čísla

Magické čísla sú čísla 2, 8, 14, 20, 28, 50, 82 a 126, významné v jadrovej fyzike.
Jadrá atómov, ktoré obsahujú počet protónov alebo neutrónov rovnajúci sa niektorému magickému číslu, vyznačujú sa veľkou väzbovou energiou a stabilitou, napríklad hélium He, ktorého jadro obsahuje 2 protóny a 2 neutróny, kyslík (8 protónov, 8 neutrónov), kremík Si (14 protónov, 14 neutrónov), vápnik Ca (20 protónov, 20 neutrónov), nikel Ni (28 neutrónov), cín Sn (50 protónov), olovo Pb (82 protónov, 126 neutrónov) atď.
Magické čísla sa vysvetľujú vrstvovou štruktúrou atómového jadra; zodpovedajú celkovému počtu protónov alebo neutrónov, ktoré práve postupne zapĺňajú čoraz vyššie vrstvy (atóm). Jadrá s magickými číslami protónov alebo neutrónov sa vo vesmíre vyskytujú relatívne častejšie (kozmický výskyt prvkov) a majú viac izotopov ako ostatné jadrá.
Peter Gabura

Ing. Peter Gabura (* 14. júl 1956, Púchov) je slovenský politik a bývalý poslanec Národnej rady Slovenskej republiky. 
Politická kariéra.
Peter Gabura kandidoval v parlamentných voľbách v roku 2006 za Kresťanskodemokratické hnutie na nezvoliteľnom 77. mieste kandidačnej listiny. Poslanecký mandát získal zásluhou zisku 8 527 preferenčných hlasov, čo ho vynieslo až na 9. miesto kandidátky. Je členom Výboru NR SR pre pôdohospodárstvo, životné prostredie a ochranu prírody.
Súkromný život.
Peter Gabura žije v Svätom Jure. Je ženatý a má 9 detí. Venuje sa aj publicistike. Vydal knihy Sonda do svedomia času I.II.III.
Rádiová veľkosť meteoru

Rádiová veľkosť meteoru je hviezdna veľkosť m meteoru odvodená z rádiových pozorovaní lineárnej hustoty elektrónov v meteorickej stope. Pri zanedbaní vplyvu rýchlostí meteoru na m platí:
Petr Ginz

Petr Ginz (* 1. február 1928, Praha – † 1944, Koncentračný tábor Auschwitz-Birkenau) bol český chlapec židovského pôvodu, kreslič a spisovateľ, šéfredaktor literárneho časopisu terezínskych chlapcov "Vedem".
Život.
Narodil sa v rodine Ota Ginza (Žid) a Márie Ginzovej (Češka). Už od nízkeho veku bol veľmi činorodý a kultivovaný. Bol to talentovaný kreslič, písal básne. Vo veku 12-13 rokov napísal vlastný román („Návšteva z praveku”) v štýle Julesa Verna, sám si ho ilustroval. Zaujímal sa o umenie a vedu, horlivo sa snažil študovať aj v terezínskych podmienkach. Od narodenia používal okrem češtiny ako rodný jazyk aj esperanto. Po zavedení protižidovských opatrení bol 24. októbra 1942 deportovaný do terezínskeho geta. Tam založil a spolu s chlapcami z bloku L 417 vydával týždenne od decembra 1942 do júna 1944 časopis Vedem. Bol nielen jeho vydavateľom, ale aj hlavným prispievateľom (pod značkou „nz“) a korektorom. Napísal tiež esperantsko-český slovník.
28. septembra 1944 ho deportovali do koncentračného tábora v Osvienčime, kde ho po selekcii poslali do plynovej komory. Ešte pred transportom stačil Ginz odovzdať svoje denníky a kresby svojej o dva roky mladšej sestre Eve. Vyše sto jeho kresieb a linorytov sa dnes nachádza v múzeu Jad va-Šem v Jeruzaleme.
Kópiu jeho kresby "Mesačná krajina" si v januári 2003 zobral prvý izraelský kozmonaut Ilan Ramon do raketoplánu Columbia, ktorý zhorel v atmosfére nad Texasom počas pristávacieho manévru pri misii STS-107 v deň Ginzových 75. narodenín. Matka Ilana Ramona prežila koncentračný tábor v Osvienčime a Ramon si chcel so sebou zobrať do vesmíru symbol pripomínajúci hrôzy holokaustu. 
Krátko po havárii raketoplánu Columbia boli objavené Ginzove denníky, v ktorých verne opisuje zavádzanie nacistických protižidovských nariadení a začiatok deportácií. Denníky v roku 2006 vydala Ginzova sestra Eva, dnes Chava Pressburger, pod názvom "Deník mého bratra".
Po Ginzovi je pomenovaný asteroid 50413 Petrginz.
Európium

Európium "Europium" je chemický prvok v periodickej tabuľke, ktorý má symbol Eu a protónové číslo 63. Bol nazvaný podľa svetadielu Európa.
Význačné charakteristiky.
Európium je najreaktívnejšie z prvkov vzácnych zemín; na vzduchu okamžite oxiduje a pri reakciách s vodou pripomína vápnik; dodávky kovového prvku v tuhej forme i pod minerálnym olejom sú zriedka jasné. Európium sa na vzduchu vznieti pri teplote asi 150 až 180 °C.
Výstrahy.
Toxicita zlúčenín európia nebola plne preskúmaná, ale nie sú žiadne jasné indikácie, že európium je vysoko toxické v porovnaní s ostatnými ťažkými kovmi. Kovový prach značí požiarny a explozívny hazard. Európium nemá žiadnu známu biologickú úlohu.
Wilsonova dvojica galaxií

Wilsonova dvojica galaxií sú dve interagujúce galaxie VV 34 v súhvezdí Ryby, spojené mostom a protiramenom s hrúbkou 6 500 ly a dĺžkou 230 000 ly. Žiariaci most je dôkazom fyzického kontaktu obidvoch galaxií a výsledkom búrlivých procesov v ich jadrách.
Gadolínium

Gadolínium "Gadolinium" je chemický prvok v periodickej tabuľke, ktorý má symbol Gd a protónové číslo 64.
Významné charakteristiky.
Gadolínium je striebro-biely, kujný lantanoid. Pri izbovej teplote kryštalizuje v najtesnejšej hexagonálnej alfa modifikácii, avšak pri zahriatí nad teplotu 1508 K prechádza na beta formu, v ktorej sú atómy usporiadané do priestorovo-centrovanej kubickej mriežky .
Výstrahy.
Ako pri ostatných lantanoidoch, gadolinité zlúčeniny majú nízku až strednú toxicitu, i keď ich toxicita nebola preskúmaná detailne.
Triéder

Triéder alebo hranolový ďalekohľad (staršie: trieder) je ďalekohľad (spravidla binokulárny), ktorý pomocou sústavy optických hranolov dáva neprevrátený obraz. Je to vždy optický refraktor s malým zväčšením. Skladá sa z dvoch identických alebo zrkadlovo symetrických ďalekohľadov zmontovaných dokopy v jednej osi. Každý z nich zaostruje zvlášť. Triéder obsahuje systém odrazových hranolov, ktoré vzpriamujú obraz. Možno ho využívať v amatérskej astronómii.
Jozef Sivák

Jozef Sivák môže byť:
Medzihviezdna absorpcia

Medzihviezdna absorpcia je absorpcia svetla hviezd pri jeho prechode medzihviezdnou hmotou.
Hodnota medzihviezdnej absorpcie sa obyčajne určuje v magnitúdach na určitú jednotkovú vzdialenosť (1 kpc). Medzihviezdna absorpcia je spôsobená vlastnou absorpciou fotónov svetla časticami medzihviezdneho plynu a prachu a rozptylom svetla na prachových časticiach (nevlastná absorpcia).
Medzihviezdny prach zapríčiňuje spojitú medzihviezdnu absorpciu, t. j, zoslabenie intenzity (medzihviezdna extinkcia), a súčasne aj sčervenanie svetla hviezd (medzihviezdne sčervenanie). Zoslabenie intenzity svetla hviezd vplyvom medzihviezdne absorpcie je úmerné vzdialenosti, ktorú musí svetlo prekonať v medzihviezdnom prostredí, veľmi však závisí od polohy hviezd, keďže rozloženie medzihviezdnej hmoty v Galaxii je nepravidelné. Stredná hodnota medzihviezdnej absorpcie je približne 0,3 mag na 1 kpc, t. j. svetlo hviezd sa zoslabí v priemere o 0,3 mag pri prekonaní vzdialenosti 1 kpc. Pri rozmeroch častíc medzihviezdneho prachu okolo 10-5 cm modré svetlo sa absorbuje väčšmi než svetlo červené, preto veľkosť medzihviezdnej absorpcie je nepriamo úmerná vlnovej dĺžke svetla λ-1 (selektívna absorpcia).
Selektivita medzihviezdnej absorpcie je príčinou zdanlivého sčervenania svetla hviezd, ktorej veľkosť (farebný exces) závisí od optickej hrúbky medzihviezdneho prachu a od rozloženia energie v spektre hviezdy, t. j. od jej spektrálneho typu. Fotometrické určenie farebného excesu súčasne umožňuje určiť exaktnými astrofyzikálnymi metódami hodnotu medzihviezdnej absorpcie. Medzihviezdny plyn zapríčiňuje čiarovú medzihviezdnu absorpciu, ktorá sa prejavuje absorpčnými medzihviezdnymi čiarami v spektrách hviezd. Najsilnejšie medzihviezdne čiary sú H a K čiary ionizovaného vápnika Ca II a dvojitá čiara
D neutrálneho sodíka. Čiarová medzihviezdna absorpcia vzniká tým, že medzihviezdny plyn žiarenie určitých vlnových dĺžok absorbuje a opäť ho vyžiari všetkými smermi na tých istých vlnových dĺžkach. V spektre tej istej hviezdy sa môžu v niektorých prípadoch pozorovať intenzívnejšie primárne medzihviezdne čiary, ktorých intenzita je približne úmerná vzdialenosti hviezdy, aj mierne posunuté slabšie sekundárne medzihviezdne čiary, spôsobené jednotlivými hustejšími mrakmi medzihviezdnej hmoty s odlišnou radiálnou rýchlosťou. Hodnotu medzihviezdnej absorpcie možno určiť pomocou farebného excesu z fotometrických meraní farebného indexu, v niektorých prípadoch aj zo zmeny priebehu funkcie jasnosti zapríčinenej tmavým mrakom medzihviezdnej hmoty (difúzna hmlovina).
Kaprinský potok

Kaprinský potok je potok na Hornom Považí, v severnej časti okresov Považská Bystrica a Púchov. Je to pravostranný prítok Kátlinského potoka, meria 3,249 km, má plochu povodia 5,461 km² a je tokom V. rádu.
Prameň.
Pramení v Javorníkoch, v podcelku Nízke Javorníky, v časti Javornícka brázda, na východoseverovýchodnom svahu Diela (692,7 m n. m.) v nadmorskej výške 
Opis toku.
Od prameňa tečie najprv na krátkom úseku na východ, následne sa stáča na sever, zľava priberá prítok od samoty Kaprina a v lokalite Hoštinské lúky priberá opäť zľava prítok prameniaci juhojuhovýchodne od kóty 742,5 m. Potom priberá krátky pravostranný prítok z juhozápadného svahu Michalovej (601 m n. m.), stáča sa severoseverovýchodným smerom a západne od osady Ficovci (severozápadne od centra obce Dolná Mariková) sa v nadmorskej výške približne vlieva do Kátlinského potoka.
Country

Country alebo country and western je hudobný žáner, ktorý pôvodne vznikol na juhu Spojených štátov. Má korene v tradičnej folkovej hudbe, keltskej hudbe, blues, gospelovej hudbe, humorne ladenom hudobnom žánri nazvanom hokum a starobylej hudbe. K jeho rýchlemu rozvoju došlo v 20. rokoch 20. storočia. Pôvodne sa tento štýl nazýval "hillbilly music", názov country music sa začal používať v 40. rokoch 20. storočia. V 70. rokoch 20. storočia sa ustálil názov Country and Western.
Najznámejšími mestami, ktoré sú spojené s tradíciou country hudby sú Bakersfield v štáte Kalifornia a na juhovýchode Nashville v štáte Tennessee.
Prvou hviezdou tohto žánru bol Paul Williams, ktorý pochádzal z Vicksburgu v štáte Tennessee. Medzi interpretov tohto žánru patril napríklad spočiatku aj Elvis Presley, ktorého (takmer) súčasníkom bola jedna z najväčších hviezd tohto žánru, „"muž v čiernom"“ Johnny Cash. Zo žien sú to napríklad Dolly Partonová či Shania Twainová.
Pre tento žáner sú typické skôr akustické hudobné nástroje ako husle, bendžo, mandolína, dobro, dulcimer, harmonika, akustická gitara, basa.
Besné

Besné môže byť:
Ede Agost Hudák

Ede Agost Hudák (známy aj ako Eduard Augustín Hudák alebo Ede Ágoston Hudák; * 22. december 1822, Košice† 25. máj 1902, Gelnica) bol málo známy učiteľ a entomológ – lepidopterológ, ktorý má význam hlavne ako regionálny autor výskumu výskytu motýľov v okolí Gelnice.
Biografia.
Hudák Ede Agost sa narodil 22. decembra 1822 v Košiciach v rodine Ondreja Hudáka a jeho manželky Márie rodenej Krenisovej. Po skončení základnej školy študoval na evanjelickom kolégiu v Prešove. Pôsobil spočiatku ako vychovávateľ v maďarskom Debrecéne (Debrecín) a v Bratislave. Neskôr v rokoch 1847 – 1881 pracoval ako učiteľ na dievčenskej škole v Gelnici a potom od roku 1881 ukončil svoje pôsobenie v školstve a pracoval ako riaditeľ šporiteľne v Gelnici (Gölnitzbánya). Bol tiež autorom niektorých nemeckých učebníc pre ľudové školy. Ede Agost Hudák zomrel 25. mája 1902 v Gelnici v okrese Spišská Nová Ves. 
Entomologické aktivity.
Počas svojho života sa zaoberal zberom, výskumom a faunistikou motýľov (Lepidoptera). Zozbieral významnú regionálnu zbierku motýľov okolia Gelnice. Výsledky svojich výskumov publikoval v časopisoch Rovartani lapok a Entomologische Nachrichten. Celkove zistil asi 512 druhov motýľov zo skupiny Macrolepidoptera. Okrem okolia Gelnice prevádzal svoje zbery tiež na Spiši. Pre našu – slovenskú entomológiu majú význam hlavne jeho práce, ako napr.: "„Adatok Gölniczbánya vidékének lepkefaunájához“" a "„Gölniczbányai lepkék“", ktoré pojednávajú o výskume motýľov v okolí Gelnice. Jeho zbierka hmyzu (motýle z územia Slovenska a čiastočne z palearktickej oblasti) v počte asi 3 276 kusov a 1 377 druhov je uložená v Podtatranskom múzeu v Poprade.
Malinné

Malinné alebo Malinô brdo môže byť:
Besné (potok)

Besné je potok na Hornom Považí, v severnej časti okresu Považská Bystrica. Je to ľavostranný prítok Marikovského potoka, meria 5,350 km, má plochu povodia 8,835 km² a je tokom IV. rádu.
Prameň.
Pramení v Javorníkoch, v podcelku Vysoké Javorníky, na juhovýchodnom svahu Orgoňovej Kýčery () v nadmorskej výške cca 
Opis toku.
Od prameňa tečie na hornom toku najprv juhojuhovýchodným smerom, následne vytvára oblúk prehnutý na východ a zľava priberá prítok prameniaci severozápadne od kóty (preteká osadou Abovce). Ďalej pokračuje severojužným smerom popri osadách Bracinovci, Hluškovci, Cabajovci a pri osade Šulavovci priberá najprv zľava prítok zo severoseverozápadného svahu Tisovej (), potom sprava prítok () zo severovýchodného svahu Potôčika (). Ďalej vytvára veľký oblúk smerujúci na východ, preteká jednotlivými osadami miestnej časti Besné, kde pri osade Mačkovci priberá ľavostranný prítok z juhozápadného svahu Tisovej, pri susednej osade Hujkovci tiež zľava prítok z južného svahu Tisovej a potok už ďalej tečie po hranici CHKO Kysuce. Na dolnom toku už tečie juhozápadným smerom, pričom oddeľuje Vysoké Javorníky od geomorfologickej časti Javornícka brázda na ľavom brehu a stále ešte v miestnej časti Besné priberá zľava najprv prítok z južného svahu Chrcholinca (), potom z tej istej strany prítok zo západného úpätia Bukoviny (). Napokon sa v intraviláne obce Dolná Mariková (severne od centra) vlieva v nadmorskej výške približne do Marikovského potoka.
Vlajka Stredoafrickej republiky

Vlajka Stredoafrickej republiky – neobvyklá vlajka tohto štátu má za základ africké farby žltú, zelenú a červenú, ale kombinuje ich ešte s farbami francúzskej trikolóry, takže ju tvoria štyri vodorovné pruhy – modrý, biely, zelený a žltý, ktoré uprostred prekrýva rovnako široký zvislý pruh červený. V hornom rohu je v modrom pruhu žltá paťramenná hviezda nezávislosti, predstavujúca africkú jednotu, a farby sú zároveň súhrnom národných farieb všetkých krajín niekdajšej Francúzskej rovníkovej Afriky (Ubangi-Šari, Čadu, Gabonu a Stredného Konga). Podľa iného výkladu symbolizuje modrá farba africké obyvateľstvo, biela Európanov, zelená mulatov, žltá Ázijcov a červená krv ľudí všetkých farieb pleti ako predstavu jednoty všetkých rás.
Vlajka bola zavedená roku 1958 a nezmenila sa ani v rokoch 1976-1979, kedy krajina bola prehlásená za cisárstvo.
Lomená pyramída

Lomená pyramída (iné názvy: Kosodĺžniková pyramída, Zalomená pyramída, Pyramída s dvoma svahmi, Pyramída so zalomenými stenami, Romboidná pyramída či Snofruova lomená pyramída pri Dahšúre) je pyramída faraóna Snofrua pri Dahšúre. Jej základňa má rozmery 185,5x185,5 metra, jej výška je (pôvodne ). Je zaujímavá tým, že jej steny spočiatku stúpajú pod uhlom 54°51' do výšky , kde sa lámu pod uhlom 42°59'. Má dva vchody a vo vnútri dve obrovské komory s vysokými stropmi, spojené dodatočne vytesanou šachtou. Južne od pyramídy je satelitná pyramída.
Vlajka Eswatini

Vlajka Eswatini má vodorovné pruhy modrý, žltý, karmínovo červený, žltý a modrý (3:1:8:1:3); v širšom červenom pruhu je uprostred umiestnený v horizontálnej polohe vojenský štít historického "emasočského" pluku, ktorý je tiež (vo vertikálnej polohe) súčasťou štátneho znaku. Štít z volskej kože je čiernobiely, na ňom leží okrasný modrý strapec z vtáčieho peria, za štítom sú dva žlté kópie obrátené hrotmi vpravo a tyč opatrená ďalšími dvoma okrasnými strapcami, nazvanými "tinjobo", kráľovskými atribútmi. Karmínová farba pripomína boje Svazijcov v minulosti, žltá nerastné bohatstvo, modrá mier.
Návrh vlajky pochádza z roku 1954 a bol inšpirovaný vlajkou svazijského ženijného korpusu z roku 1941, ktorú jeho veliteľovi odovzdal svazijský kráľ ako pripomienku vojenských tradícií Svazijčanov. Oficiálne sa používa od roku 1967.
Vlajka Svätého Tomáša a Princovho ostrova

Vlajka Svätého Tomáša a Princovho ostrova – štátnu vlajku tejto ostrovnej republiky sa stala upravená vlajka politickej strany MLSTP ("Hnutie za oslobodenie ostrova Sv. Tomáša a Princovho ostrova").
Jej list má tri vodorovné pruhy, zelený, žltý a zelený (2:3:2), a v žrďovej časti červený klin, siahajúci do jednej štvrtiny dĺžky vlajky. V strednom žltom pruhu sú vedľa seba umiestnené dve čierne päťramenné hviezdy, symbolizujúce obidva ostrovy. Čierna farba pripomína ich príslušnosť k čiernej Afrike, červená znamená krv národných mučeníkov preliatu v boji za nezávislosť, zelená je farbou rastlinstva a žltá je farbou kakaových plantáži.
Vlajka bola zavedená roku 1975.
Vlajka Tanzánie

Vlajka Tanzánie - list vlajky je rozdelený šikmým čiernym pruhom, lemovaným dvoma úzkymi žltými prúžkami, na dva trojuholníky: žrďový je zelený, vlajúci je modrý.
Zelená farba symbolizuje zem, modrá more (podľa niektorých výkladov aj Zanzibar), čierna africké obyvateľstvo Tanzánie a žltá jej nerastné bohatstvo. Poloha čierneho pruhu aj farba jeho lemoviek súčasne naznačujú vzostupnú líniu rozvoja černošského obyvateľstva uprostred blahobytu.
Vlajka vznikla roku 1964 spojením prvkov vlajok Tanganiky a Zanzibaru, ktoré sa vtedy združili do federácie. Tanganická vlajka mala tri vodorovné pruhy – zelený, čierny a zelený (farby politickej strany "Africký národný zväz Tanganiky, TANU"), ktoré boli od seba oddelené úzkymi žltými prúžkami; zanzibarská mala horizontálne pruhy modrý, čierny a zelený a pri žrdi úzky zvislý prúžok biely.
Sardínčina

Sardínčina môže byť:
Vlajka Tuniska

Vlajka Tuniska – niekdajšia príslušnosť krajiny k Osmanskej ríši sa odráža aj v tuniskej vlajke, kde je na červenom liste v bielom kruhovom poli, predstavujúcom slnko, červený osmanský (turecký) polmesiac a paťramenná hviezda, ktoré boli oddávna symbolmi islamu. Tvar dorastajúceho mesiaca (z hľadiska arabského pozorovateľa vlajky) prináša šťastie. Červená bola síce farbou druhého kalifa, Hassana I., ale na štátnu farbu ju povýšili až Turci, resp. Osmanská ríša. Napriek tomu sa u niektorých arabských národov stala symbolom odboja proti tureckej nadvláde.
Vlajka vznikla okolo roku 1835 a pri vyhlásení tuniskej nezávislosti sa stala vlajkou štátnou.
Zubor

Zubor môže byť:
Vlajka Zimbabwe

Vlajka Zimbabwe má sedem vodorovných pruhov vo farbách zelenej, žltej, červenej, čiernej, červenej, žltej a zelenej, od žrdi je vsunutý biely rovnoramenný trojuholník, dosahujúci do tretiny dĺžky vlajky, ktorý je od vodorovných pruhov oddelený úzkym čiernym lemovaním. V trojuholníku je umiestnená červená päťramenná hviezda, na ktorej je položený žltý zimbabwiansky vták, ktorý presahuje do trojuholníkového poľa.
Zelená farba znamená rastlinstvo a poľnohospodárstvo, žltá nerastné bohatstvo, červená krv preliatu v boji za slobodu, čierna africké obyvateľstvo; tieto farby sú prevzaté z vlajky vládnej strany "Africký národný zväz Zimbabwe" ("ZANU"), k nim pristupuje ešte farba biela, ktorá predstavuje mier. Červená päťramenná hviezda vyjadruje budovateľské úsilie národa, legendárny vták z ruín Zimbabwe, ktorý je symbolom krajiny, pripomína jej slávnu minulosť.
Vlajka bola zavedená súčasne z vyhlásením nezávislosti Zimbabwe roku 1980 a následovala po vlajke Zimbabwe-Rodézie z roku 1979, Rodézie z roku 1968, Južnej Rodézie z roku 1964 a Rodézie a Njaska z roku 1953.
Miltiades (mladší)

Miltiades alebo Miltiadés (), (* 550 pred Kr. – † 489 pred Kr.) bol aténsky (starogrécky) vojvodca a politik. V roku 490 pred Kr. stál na čele gréckej armády v bitke pri Maratóne. Zomrel na následky zranenia, ktoré utrpel pri dobýjaní ostrova Paros.
Bizón americký

Bizón americký (iné názvy: zubor americký, bizón, neformálne buffalo; lat. "Bison bison", synonymá "Bison sylvestris, Bos americanus, Sus americana") je druh zubra (Bison) z podčeľade tury (Bovinae). Je príbuzný so zubrom lesným a niekedy sa považujú za jeden druh. Koncom 19. storočia bol v Severnej Amerike takmer vyhubený lovom, dnes žije v rezerváciách.
Rozlišujú sa poddruhy:
Buffalo

Buffalo môže byť:
Vlajka Etiópie

Vlajka Etiópie má tri vodorovné pruhy, zelený, žltý a červený. V roku 1995 na vlajku do žltého pruhu doplnili päťramennú hviezdu.
Vlajka bez päťramennej hviezdy uprostred bola zavedená roku 1897, vtedy však s pruhmi v opačnom farebnom poradí, a ako prvá niesla populárne panafrické farby, ktoré neskôr prevzala Ghana (1957) a po nej rada ďalších afrických štátov po získaní nezávislosti (Guinea, Guinea-Bissau, Sv. Tomáš, Kamerun, Mali, Senegal, Togo, Benin, Rwanda). Je pravdepodobné, že tieto farby boli prevzaté z označení používaných v etiópskom vojsku alebo sú to obľúbené farby etiópskeho ľudového umenia. Starší oficiálny výklad hovorí, že zelená farba symbolizuje úrodnosť pôdy a nádej, žltá lásku k vlasti, prírodné bohatstvo, mier a cirkev, červená silu a krv preliatu za udržanie slobody.
Do roku 1975 bol v strede vlajky umiestnený korunovaný etiópsky lev.
Galéria.
&lt;/div align="center"&gt;
Vlajka Kapverd

Vlajka Kapverd – Kapverdy používajú svoju súčasnú vlajku od roku 1992. Predchádzajúcu vlajku zamenili súčasnou po tom, keď vládu nad ostrovmi stratila politická strana "Partido Africano da Independencia de Guine e Cabo Verde" ("PAIGC – Africká strana nezávislosti Guiney a Kapverdských ostrovov") a v krajine začali budovať demokraciu.
Po vyhlásení nezávislosti 5. 6. 1975 zaviala na ostrovoch vlajka odvodená od vlajky "Africkej strany nezávislosti Guiney a Kapverdských ostrovov". Z nej boli odstránené iniciály názvu strany ("PAIGC") a čierna hviezda bola obklopená kukuričným vencom, spojeným lastúrou. Po víťazstve opozície v prvých slobodných voľbách v roku 1991 bola o rok neskôr zavedená nová vlajka, ktorá už neobsahuje panafrické farby.
Eparchia

Eparchia môže byť:
Wake

Wake môže byť:
Izobara

Izobara môže byť:
Izobara (meteorológia)

Izobara je čiara na mape (izolínia) spájajúca miesta s rovnakým tlakom. 
Obraz o rozložení atmosférického tlaku v istom čase nad nejakým územím vznikne, keď sa namerané a prepočítané hodnoty tlaku vzduchu zaznamenajú do synoptickej mapy . Miesta v ktorých mal tlak vzduchu v istom čase rovnakú hodnotu sa spájajú súvislou čiarou. Tieto čiary sa nazývajú izobary. Na meteorologickej mape sa kreslia spravidla v intervale 5 hPa.
Vietor vzniká z nerovnomerného rozloženia tlaku vzduchu.
Vladimíra Uhlířová

Vladimíra Uhlířová (* 4. máj 1978, České Budějovice) je bývalá česká tenistka. Počas svojej kariéry vyhrala 3 turnaje WTA vo štvorhre.
Gabriela Navrátilová

Gabriela Navrátilová (* 2. jún 1976) je súčasná česká profesionálna tenistka.
Alla Alexandrovna Kudriavcevová

Alla Alexandrovna Kudriavcevová, (* 3. november 1987, Moskva, Rusko) je súčasná ruská profesionálna tenistka. Počas svojej kariéry vyhrala 3 turnaje WTA vo štvorhre.
Karol Cengel

Karol Cengel (* 22. október 1915, Valča, Slovensko – † 16. marec 1987, Kláštor pod Znievom) bol slovenský preparátor, múzejník, lesník a entomológ, pracovník Považského múzea v Žiline – Budatíne.
Málo známy, ale z hľadiska muzeálneho významný slovenský zoologický i entomologický preparátor. Venoval sa hlavne preparovaniu vtákov a väčších zvierat, ale tiež aj zberu a preparovaniu hmyzu. Počas svojho života pôsobil ako lesník a neskôr ako preparátor v Považskom múzeu v Žiline – Budatíne (v priestoroch Budatínskeho zámku), kde pracoval 20 rokov.
Životopis.
Narodil sa v obci Valča na úpätí Lúčanskej Malej Fatry. Po skončení základnej školy v rodisku pokračoval v štúdiu na štvorročnej meštianke v Martine, kde sa hlavne pod vplyvom svojho učiteľa prírodopisu začína významnejšie venovať štúdiu prírodovedy. Začína si zakladať rôzne zbierky prírodnín: herbáre, zbierky hmyzu a pokúša sa o vyhotovenie prvých preparátov živočíchov.
Po ukončení povinnej dvojročnej prezenčnej vojenskej služby v rokoch 19371939 začína navštevovať dvojročnú horársku školu v Liptovskom Hrádku, ktorú ukončil v roku 1941, počas rokov II. svetovej vojny. Ihneď po skončení školy (1941) nastupuje ako lesník do služieb Univerzitnej základiny v Gápli (dnes súčasť Valašskej Belej). Tu pracoval až skoro do konca roku 1944.&lt;br&gt;
V roku 1941, ako 26-ročný sa oženil s Máriou Šimkovou, ktorá bola rodáčka zo Slivian. Po skončení druhej svetovej vojny pôsobil v rokoch 19451949 ako lesník v Necpaloch. 
Pre slovenskú entomológiu má Karol Cengel význam v tom, že pre viacerých entomológov Slovenska (RNDr. Vladimír Straka, Ing. Ivan Obuch, RNDr. Karel Hrubý a iní) zabezpečoval rôzne zbery hmyzu: (vo voľnej prírode, ale i parazity a iné skupiny hmyzu [napr. švoly], ktoré nazbieral a „vyčesal“ pri preparovaní dermoplastických preparátov hlavne veľkých cicavcov Slovenska, ale i vtákov a iných živočíchov. Počas svojho života nazbieral i hodne hmyzu, ktorý vypreparoval a mnohé druhy i správne určil. Svoje informácie o zberoch hmyzu poskytol aj už spomínanému autorovi, RNDr. Karlovi Hrubému k napísaniu jeho gigantického diela: „Prodromus lepidopter Slovenska“, ktorý vyšiel v roku 1964. 
Informácie o hmyze] od Karola Cengela sú uvedené v práci na strane 99 a označené skratkou, ako „Cl“. 
Zomrel 16. marca roku 1987 v Kláštore pod Znievom, kde je i pochovaný.
Jeho zbierky hmyzu a preparáty sa nachádzajú čiastočne v Turčianskom múzeu Andreja Kmeťa v 
Martine a hlavná časť v Považskom múzeu v Žiline – Budatíne. Menšie časti zo zbierok jeho preparátov sa nachádzajú i v iných múzeách na Slovensku a tiež v rôznych súkromných, prevažne poľovníckych zbierkach rôznych majiteľov.
Bryanne Stewartová

Bryanne Stewartová (* 9. december 1979, Sydney, Austrália) je bývalá austrálska tenistka. Počas svojej kariéry vyhrala 3 turnaje WTA vo štvorhre.
Akiko Morigamiová

Akiko Morigamiová (* 12. január 1980, Osaka, Japonsko) je súčasná japonská profesionálna tenistka. Počas svojej kariéry vyhrala 1 turnaj WTA v dvojhre a 1 turnaj vo štvorhre.
Lourdes Domínguezová Linová

Lourdes Domínguezová Linová (* 31. marec 1981, Pontevedra, Španielsko) je súčasná španielska profesionálna tenistka. Počas svojej kariéry vyhrala 1 turnaj WTA v dvojhre a 3 turnaje vo štvorhre.
Pohár Federácie (FED Cup).
Lourdes Domínguezová Linová reprezentovala tím Španielska v 7 zápasoch Pohára federácie s bilanciou 2-4 v dvojhre a 1-2 vo štvorhre.
Arantxa Parrová Santonjová

Arantxa Parrová Santonjová (* 9. november 1982, Valencia, Španielsko) je súčasná španielska profesionálna tenistka. Počas svojej kariéry vyhrala 3 turnaje WTA vo štvorhre.
Pohár Federácie (FED Cup).
Arantxa Parrová Santonjová reprezentovala tím Španielska v jednom zápase Pohára federácie s bilanciou 1-0 v dvojhre.
Eduard Daits

Eduard Daits (známy aj ako MUDr. Eduard Daits = Dr. Ede Daits) – (* 7. december 1853, Rudňany – † 21. september 1931, Veľká – Poprad) bol lekár, vlastivedný a múzejný pracovník, ktorý má hlavne regionálny význam, ale je známy i v Maďarsku a Poľsku, ako významný propagátor tatranskej prírody. Pôsobil ako amatérsky entomológ, ktorý sa zaoberal entomológiou vo všeobecnosti, ale hlavne zberom a výskumom motýľov. Bol jedným zo spoluzakladateľov, ale tiež riaditeľov Tatranského múzea vo Veľkej v okrese Poprad. V roku 1905 bol za Rakúsko-Uhorskú monarchiu uvedený v knihe Wilhelma Junka „Entomologen Adressbuch“.
Životopis.
Dr. Eduard Daits sa narodil roku 1853 v Rudňanoch v okrese Spišská Nová Ves. Po skončení základnej školy študoval na gymnáziu v Spišskej Novej Vsi. Po maturitách navštevoval univerzitu v Budapešti, kde študoval medicínu. V roku 1877 sa stáva doktorom medicíny. Od roku 1879 pracoval ako mestský lekár vo Veľkej, ktorá je t. č. časťou Popradu. Počas svojho života pôsobil ako jeden zo zakladateľov Tatranského múzea vo Veľkej. Patril i k jeho dlhoročným riaditeľom. Pod jeho vedením sa postavila tiež nová budova múzea. Zveľaďoval botanické a zoologické zbierky múzea, pričom sám sa venoval hlavne výskumu a zberu motýľov. Okrem toho zriadil v múzeu i oddelenie keramiky. Venoval sa rozvoju domácej výroby. Výroba sa zaoberala produkciou tatranských suvenírov z dreva, textilu, kovu a keramiky. 
Muzeálne zbierky boli počas druhej svetovej vojny prevezené z poškodenej budovy múzea do Popradu. Zlúčením týchto exponátov s exponátmi dovtedajšieho Karpatského múzea vzniká v roku 1945 tzv. „Tatranské múzeum okresu popradského“. Časť zbierok Eduarda Daitsa sa roku 1957 stala súčasťou zbierkových fondov Múzea Tatranského národného parku v Tatranskej Lomnici. 
Dr. Eduard Daits zomrel 21. septembra 1931 v Poprade – časti Veľká, kde je i pochovaný. 
Jeho zbierka hmyzu je uložená v Tatranskom múzeu vo Veľkej, ktorá je časťou mesta Poprad.
Ágnes Szávayová

Ágnes Szávayová (* 29. december 1988, Kiskunhalas, Maďarsko) je súčasná maďarská profesionálna tenistka. Počas svojej kariéry vyhrala 3 turnaje WTA v dvojhre a 2 turnaje vo štvorhre.
Vlajka Komor

Vlajka Komor – Na znamenie ukončenia tri roky trvajúcich secesionistických snáh na ostrove Anjouan bola v roku 2001 referendom schválená nová ústava. Tá zmenila aj doterajšiu vlajku. Polmesiac a hviezdy sa nachádzajú v zelenom kline vlajky, ktorej zvyšok tvoria štyri pruhy symbolizujúce jednotlivé ostrovy; žltý symbolizuje Moheli, biely Mayotte (ktorý je teritóriom zámorského Francúzska, ale Komory ho uznávajú za vlastný), farba červená ostrov Anjouan a modrá farba symbolizuje Grande Comore, na ktorom leží hlavné mesto – Moroni.
Historické vlajky Komor.
&lt;/div align="center"&gt;
Žilín

Žilín môže byť:
Alban Berg

Alban Berg (* 9. február 1885, Viedeň, Rakúsko – † 24. december 1935, Viedeň) bol rakúsky hudobný skladateľ.
Bol najsilnejšou umeleckou osobnosťou II. viedenskej školy. Medzi ním a Arnoldom Schönbergom vládlo celoživotné priateľstvo, hoci Berg bol o trinásť rokov mladší. Obidvaja pochádzali zo židovskej rodiny živnostníkov, zakúsili útrapy vojny a ani jeden z nich nemal kompozičné vzdelanie. Berg sa učil u Schönberga a neskôr na jeho počesť skomponoval i prvé diela, kde využil metódu dodekafónie: "Klavírna sonáta, I. sláčikové kvarteto, Komorný koncert pre klavír,husle a 13 dychových nástrojov, Lyrická suita pre sláčikové kvarteto, Tri orchestrálne skladby". Pri kompozícii sa Berg vždy riadil myšlienkami a umeleckými zámermi svojho učiteľa. 
Berg bol astmatik a vojnu prežil ako pisár vo Viedni; napriek tomu ho dosť poznačila. Na námet drámy Georga Büchnera skomponoval operu "Woyzeck" o útrapách vojny. Opera mala premiéru roku 1925 v Berlíne a bola veľmi úspešná. Škoda, že sa Bergovi už nepodarilo dokončiť ďalšiu operu "Lulu". 
Druhým životným dielom Albana Berga je "Husľový koncert". Spolu s operou Woyzeck sa stali najhranejšími a pre široké vrstvy poslucháčov najprijateľnejšími Bergovými dielami.